ଇଞ୍ଜେକସନ ଜଳ
ଇଞ୍ଜେକସନ ଜଳ (ଇଂରାଜୀରେ Water for injection) ଏକ ପ୍ରକାର ଉଚ୍ଚ ମାନର ଜଳ (water) ଯେଉଁଥିରେ କୌଣସି ଉଲ୍ଲେଖନୀୟ ଅପମିଶ୍ରଣ ନଥାଏ । 
ସ୍ଟେରାଇଲ ବା ଜୀବାଣୁମୁକ୍ତ sterile ସଂସ୍କରଣକୁ ଦେହରେ ଇଞ୍ଜେକସନ (injection) ଦେବା ନିମନ୍ତେ ପ୍ରସ୍ତୁତ କରାଯାଥାଏ । ଏହି ଜଳ ସ‌ହିତ ଅନ୍ୟାନ୍ୟ ଦ୍ରବ୍ୟ ମିଶେଇ ତାହାକୁ ଆଇସୋଟୋନିକ (isotonic) କରାଯାଇଥାଏ । ଏହାକୁ ଶିରାଭ୍ୟନ୍ତରରେ (injection into a vein), ମାଂସପେଶୀରେ (muscle) ବା ଚର୍ମ ତଳେ ଇଞ୍ଜେକସନ (under the skin) ଆକାରରେ ଦିଆଯାଏ ।  
ଅଣ-ଜୀବାଣୁମୁକ୍ତ ଜଳ ପ୍ରୋଡକସନ ପ୍ରୋସେସ କଲାବେଳେ ଜୀବାଣୁମୁକ୍ତ (sterilization) ହୋଇଯାଏ ।

ଶିରା ଭିତରକୁ ଇଞ୍ଜେକସନ ଦେବାବେଳେ ଆଇସୋଟୋନିକ ନହୋଇଥିଲେ ହେମୋଲାଇସିସ ବା ଲୋହିତ ରକ୍ତ କଣିକା ଫାଟିଯାଏ (breakdown of red blood cells) । ହେମୋଲାଇସିସ ହେଲେ ବୃକ୍‌କ ସମସ୍ୟା (kidney problems) ହୋଇପାରେ । ଜଳ ଅଧିକ ଦେଲେ ଦେହରେ ଅଧିକ ଜଳ ପରିମାଣ (fluid overload) ହୋଇଯାଏ । ଇଞ୍ଜେକସନ ଜଳ ସାଧାରଣତଃ ପାତନ (distillation) ବା ରିଭର୍ସ ଅସମୋସିସ (reverse osmosis) ପ୍ରଣାଳୀରେ ତିଆରି ହୁଏ । ଜଳ ବ୍ୟତୀତ ଅନ୍ୟ ଏଲିମେଣ୍ଟର ପରିମାଣ ୧୦୦ ଜଳ ପିଛା ୧ମି:ଗ୍ରା:ରୁ କମ ରହିବା ଉଚିତ । ବ୍ୟାକ୍ଟେରିଓସ୍ଟାଟିକ ଏଜେଣ୍ଟ (agents that stop bacterial growth) ମିଶ୍ରତ ଇଞ୍ଜେକସନ ଜଳ ମଧ୍ୟ ମିଳେ ।

ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ନିରାପଦ ଓ ପ୍ରଭାବଶାଳୀ । ଏହା ବିନା ପ୍ରେସକ୍ରିପସନରେ (over the counter) ମିଳେ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୦ମି:ଲି: ଭାଏଲର ମୂଲ୍ୟ ପ୍ରାୟ ୦.୦୩ରୁ ୦.୧୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୦.୨୫ରୁ ୧.୪୦ ପାଉଣ୍ଡ ।

ଆଧାର 

ଔଷଧ